《送范宪副之鲁栝苍人也余昔治其郡》
明代·皇甫汸

杜门忘却人间世，扫径重回长者车。芳草客程聊信宿，白云官舍近何如。

观风东去闻弦诵，报政南来待简书。莫道外台非禁地，霜威犹是避骢馀。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。